Ole Vagn Christensen (S), 2006-10-25:
»Har ministeren overvejet, at modulvogntog kan være medvirkende til at skævvride Danmark?«
Skriftlig begrundelse
I sin skriftlige redegørelse til Folketinget omtaler ministeren modulvogntog.
Da ikke alle havne har motorveje, er der en overvejende sandsynlighed for, at Danmark bliver skævere, da man i havne uden motorveje ikke kan være konkurrencedygtige på transporten videre over land, hvis modulvogntog forbeholdes havne med tilog frakørsel via motorveje.
Spørgeren har vanskeligt ved at se, at skævvridning kan undgås, hvis modulvogntog forbeholdes havne med motorveje.
Venstres ordfører har bragt uro til Thy-Morsområdet ved at udtale til Thisted Dagblad den 20. oktober angående modulvogntog fra Hanstholm Havn, at området på forhånd er udelukket fra forsøget.
Jeg forstod i går, at ministeren havde været i Kalundborg og nu godt kunne se, at man ville komme i vanskeligheder.
Hanstholm Havn er porten til Nordatlanten, altså et vestnordisk knudepunkt.
Har ministeren også på forhånd udelukket os og dermed været med til at ville skævvride Danmark?
Jeg var frygtelig ærgerlig over, at hr. Ole Vagn Christensen ikke var til stede i Folketingssalen i går, for vi havde faktisk en ualmindelig interessant debat om netop dette emne.
Den tog ganske lang tid, og også den socialdemokratiske ordfører hr. Poul Andersen udtrykte meget stor seriøsitet i behandlingen af netop dette spørgsmål.
Det var en god debat og en debat, som utvivlsomt vil medføre, at vi får et meget betydeligt udvalgsarbejde netop på grund af nogle af de forhold, som hr. Ole Vagn Christensen beskriver.
De lange modulvogntog kræver som bekendt mere plads for at forcere rundkørsler og sving, og disse problemer er størst i bykernerne og på de mindre veje uden for det overordnede vejnet.
Det overordnede vejnet er først og fremmest motorvejsnettet og hertil knyttede knudepunkter.
Og jeg tror, hr. Ole Vagn Christensen og jeg kan være fuldstændig enige om, at vi ikke kan gå på akkord med sikkerheden på vejene.
Man kan ikke have så store biler kørende rundt på for små veje.
Nu er der jo mange måder at følge debatten på.
Vi har jo mulighed for at gå ind og følge debatten f.eks. på nettet, derfor kan jeg fuldt ud betro ministeren, at jeg var til stede, men jeg var ikke fysisk til stede i salen.
Jeg bemærkede mig, at både lovforslaget og ministerens udtalelser gik i retning af, at der ikke er tale om, som Venstres ordfører har påpeget, at Thy er udelukket på forhånd.
Det er det, jeg har bedt om at få en bekræftelse på, at man ikke skævvrider Danmark.
Og det forstår jeg ministeren fuldt ud kan bekræfte ikke er det, der lægges op til?
Det skal træffes, og det får jeg bemyndigelse til, når lovforslaget er vedtaget.
Og min intention er, at forsøget skal løbe fra den 1. januar 2008 til 2011.
Men jeg er næsten nødt til at stille hr. Ole Vagn Christensen et modspørgsmål.
For det er jo så viseligt indrettet i Danmark, at når man er transportminister, er man det sådan for hele landet.
Vil hr. Ole Vagn Christensen synes, at hvis alle ikke kan få det her, så er der ingen, der skal have det?
Er det hr. Ole Vagn Christensens synspunkt?
Jeg tror, at det sidste forklarer lidt om, hvor alvorlig den sag er.
Og derfor er det godt, at den er på vej ind i et godt udvalgsarbejde.
Jeg vil sige til ministeren, at Vestnorden er det område, der har transporten ind til Hanstholm, og varerne skal dermed videre derfra.
Og hvis varerne ikke kommer videre, og hvis det er sådan, at man her ikke er konkurrencedygtig, ja, så bliver de jo nødt til at flytte til nogle af de andre steder.
Og det kan vel ikke være ministeren ubekendt, at vi sådan set ikke ønsker at få en skævvridning af Danmark?
Gør ministeren og hans parti det?
Jeg forstår, at Venstre gør det med de udtalelser, der er kommet fra fru Gitte Lillelund Bech til Thisted Dagblad den 20. oktober.
Jeg synes, at hr. Ole Vagn Christensen overser en meget væsentlig ting, som var fremme i debatten i går.
Jeg tror, at der vil være rigeligt at tage af, og jeg siger udtrykkelig på godt og ondt.
Det er dejligt med velfærd, det er dejligt med globalisering, og transporten er en forudsætning for globaliseringen, men der vil være så rigeligt at tage af.
Jeg tror ikke, at hr. Ole Vagn Christensen skal være bekymret for denne udvikling, men det er en forsøgsordning.
Vi laver den i 3 år, og vi har et meget omfattende udvalgsarbejde, inden vi overhovedet går i gang.
Det er jo der, diskussionen skal ligge.
Der er tre havne, der ligger uden for motorvejsnettet.
Den ene er den, ministeren selv har besøgt, hvilket han også redegjorde for i Folketinget i går, hvor han sagde: Jeg er blevet overbevist om, at her skal der gøres noget.
Den anden havn, jeg kan se ligger uden for, er Grenaa Havn, og så er der hele porten der i Vestnorden.
Det kan vel ikke være ministeren ubekendt, at man også er nødt til at finde nogle løsninger for også disse tre havne, hvis ikke man skal skævvride Danmark.
Det går jeg virkelig ud fra ministeren er opmærksom på, også med de udtalelser, jeg har hørt her i dag, altså at det er ministerens opfattelse, at regeringen med sit forsøg selvfølgelig ikke ønsker at skævvride Danmark.
Der må ikke være tvivl om, at det er sikkert at køre på vejene, og hvis modulvogntog ikke er egnet til de veje, som ligger i det område, hr. Ole Vagn Christensen beskriver, så kommer de ikke til at køre der.
Men dermed har jeg ikke sagt, at de ikke er egnet, for jeg har ikke været der.
Jeg har nok masser af gange været hele Danmark rundt
, men ikke lige med de briller på, men det kommer jeg sikkert til
Hermed sluttede spørgsmålet.